איליין דיוק

איליין קוסטאנצו דיוק (באנגלית: Elaine Costanzo Duke; נולדה ב-1958) היא עובדת ציבור אמריקאית שמכהנת מאפריל 2017 כסגנית מזכיר המחלקה לביטחון המולדת של ארצות הברית.

ביוגרפיה 
דיוק גדלה באוהיו. היא בעלת תואר בוגר אוניברסיטה במנהל עסקים ממכללת ניו המפשייר ותואר מוסמך אוניברסיטה במנהל עסקים מאוניברסיטת צ'מינייד (Chaminade) בהונלולו.

קריירה
דיוק עמדה בראש חברת ייעוץ עסקי בווירג'יניה (Elaine Duke & Associates, LLC) והיא בעלת 28 שנות ניסיון בעבודה מול הממשל הפדרלי.

החל מחודש יולי 2008 ועד אפריל 2010 כיהנה דיוק בתפקיד תת-מזכירה לניהול במחלקה לביטחון המולדת, תחת הנשיאים ג'ורג' ווקר בוש וברק אובמה.

ב-30 בינואר 2017 הכריז נשיא ארצות הברית דונלד טראמפ על מועמדותה של דיוק לתפקיד סגנית מזכיר המחלקה לביטחון המולדת של ארצות הברית. ב-10 באפריל 2017 החלה את כהונתה בתפקיד, תחת מזכיר המחלקה ג'ון קלי. לאחר שמונה קלי לראש סגל הבית הלבן ב-31 ביולי 2017, החלה דיוק לשמש כמזכירה בפועל של המחלקה לביטחון המולדת של ארצות הברית. דיוק הוסיפה להחזיק בתפקיד זה עד מינויה של קירסטן נילסן למזכירת ביטחון המולדת ב-6 בדצמבר 2017.

קישורים חיצוניים

 ג'קי שטורם, הסגנית לוקחת פיקוד על המחלקה לביטחון המולדת, באתר טודיי, 2 באוגוסט 2017

הערות שוליים 

מזכירות ביטחון המולדת של ארצות הברית
חברי הקבינט של ארצות הברית בממשל דונלד טראמפ
נשיאות ברק אובמה: אישים
נשיאות ג'ורג' ווקר בוש
עורכות דין אמריקאיות
משנים למזכירי מחלקות בקבינט של ארצות הברית
אמריקאיות שנולדו ב-1958
אמריקאים שנולדו ב-1958